ഈ വർഷം ഏറ്റവും കൂടുതൽ വരുമാനമുണ്ടാക്കിയ ഇന്ത്യൻ കായികതാരം വിരാട് കോലി . ഫോബ്സ് ഇന്ത്യയുടെ പട്ടിക പ്രകാരം 228.9 കോടി രൂപയാണ് 2018ൽ കോലിയുടെ വരുമാനം . കഴിഞ്ഞ വർഷത്തേക്കാൾ ഇരട്ടിയോളം അധികമാണിത് . കോലിയുടെ വരുമാനത്തിൽ ഏറിയ തുകയും ബിസിസിഐ കരാർ , ഐപിഎൽ പ്രതിഫലം , പരസ്യങ്ങൾ എന്നിവയിലൂടെയാണ് . സെലിബ്രിറ്റികളുടെ ആകെ പട്ടികയിൽ ബോളിവുഡ് താരം സൽമാൻ ഖാന് പിന്നിൽ രണ്ടാം സ്ഥാനവും കോലിക്കുണ്ട് . കായികതാരങ്ങളിൽ മുൻ ഇന്ത്യൻ നായകൻ എംഎസ് ധോണി , മാസ്റ്റർ ബ്ലാസ്റ്റർ സച്ചിൻ ടെൻഡുൽക്കർ എന്നിവരാണ് രണ്ടും മൂന്നും സ്ഥാനങ്ങളിൽ . ബാഡ്മിൻറൺ സൂപ്പർതാരം പി വി സിന്ധുവാണ് നാലാമത് . മറ്റൊരു ബാഡ്മിൻറൺ താരമായ സൈന നെഹ്വാൾ 10 - ാം സ്ഥാനത്താണ് .